CELEX: 32014R0361
Language: ro
Date: 2014-04-09 00:00:00
Title: Regulamentul (UE) nr. 361/2014 al Comisiei din 9 aprilie 2014 de stabilire a normelor de aplicare a Regulamentului (CE) nr. 1073/2009 al Parlamentului European și al Consiliului în ceea ce privește documentele pentru transportul internațional de călători cu autocarul și autobuzul și de abrogare a Regulamentului (CE) nr. 2121/98 al Comisiei  Text cu relevanță pentru SEE

10.4.2014   
               
               
                  RO
               
               
                  Jurnalul Oficial al Uniunii Europene
               
               
                  L 107/39
               
            REGULAMENTUL (UE) NR. 361/2014 AL COMISIEI
      din 9 aprilie 2014
      de stabilire a normelor de aplicare a Regulamentului (CE) nr. 1073/2009 al Parlamentului European și al Consiliului în ceea ce privește documentele pentru transportul internațional de călători cu autocarul și autobuzul și de abrogare a Regulamentului (CE) nr. 2121/98 al Comisiei
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1073/2009 al Parlamentului European și al Consiliului din 21 octombrie 2009 privind normele comune pentru accesul la piața internațională a serviciilor de transport cu autocarul și autobuzul și de modificare a Regulamentului (CE) nr. 561/2006 (1), în special articolul 5 alineatele (3) și (5), articolul 6 alineatul (4), articolul 7 alineatul (2), articolul 12 alineatul (5) și articolul 28 alineatul (3),
      întrucât:
      
                  (1)
               
               
                  Articolul 5 din Regulamentul (CE) nr. 1073/2009 prevede că serviciile regulate și anumite servicii regulate speciale sunt supuse autorizării.
               
            
                  (2)
               
               
                  Articolul 12 alineatul (1) din regulamentul respectiv prevede că serviciile ocazionale definite la articolul 2 punctul 4 se efectuează pe baza unui document de control.
               
            
                  (3)
               
               
                  Articolul 5 alineatul (5) din regulamentul menționat prevede că operațiunile de transport în cont propriu definite la articolul 2 punctul 5 fac obiectul unui sistem de certificare.
               
            
                  (4)
               
               
                  Este necesar să se prevadă norme care să reglementeze utilizarea documentelor de control menționate la articolul 12 din regulamentul respectiv și mijloacele pentru a comunica statelor membre în cauză numele operatorilor de transport care efectuează serviciile ocazionale, precum și punctele de legătură de pe traseu.
               
            
                  (5)
               
               
                  Din rațiuni de simplificare, este necesar să se standardizeze foaia de parcurs pentru serviciile ocazionale internaționale și pentru operațiunile de cabotaj sub formă de servicii ocazionale.
               
            
                  (6)
               
               
                  Foaia de parcurs folosită ca document de control în cadrul operațiunilor de cabotaj sub formă de servicii regulate speciale ar trebui să fie completată sub forma unei declarații lunare.
               
            
                  (7)
               
               
                  Este necesar să se standardizeze formularele prin care statele membre transmit Comisiei informațiile statistice referitoare la numărul de autorizații pentru servicii regulate și operațiuni de cabotaj.
               
            
                  (8)
               
               
                  Din rațiuni de transparență și simplificare, toate modelele de documente adoptate prin Regulamentul (CE) nr. 2121/98 al Comisiei din 2 octombrie 1998 privind stabilirea regulilor detaliate pentru aplicarea Regulamentelor (CEE) nr. 684/92 și (CE) nr. 12/98 ale Consiliului privind documentele pentru transportul călătorilor cu autocarul și autobuzul (2) ar trebui să fie adaptate la Regulamentul (CE) nr. 1073/2009 aplicabil serviciilor de transport internațional cu autocarul și autobuzul.
               
            
                  (9)
               
               
                  Prin urmare, Regulamentul (CE) nr. 2121/98 ar trebui abrogat.
               
            
                  (10)
               
               
                  Statele membre au nevoie de timp pentru a tipări și distribui noile documente. Prin urmare, între timp, operatorii de transport ar trebui să poată utiliza în continuare documentele prevăzute în Regulamentul (CE) nr. 2121/98, care ar trebui să specifice că țin seama de dispozițiile Regulamentului (CE) nr. 1073/2009.
               
            
                  (11)
               
               
                  Măsurile prevăzute în prezentul regulament sunt conforme cu avizul Comitetului pentru transportul rutier,
               
            ADOPTĂ PREZENTUL REGULAMENT:
      SECȚIUNEA I
      DOCUMENTUL DE CONTROL
      Articolul 1
      (1)   Documentul de control (foaia de parcurs) pentru serviciile ocazionale definite la articolul 2 punctul 4 din Regulamentul (CE) nr. 1073/2009 trebuie să fie conform modelului din anexa I la prezentul regulament.
      (2)   Foile de parcurs sunt în carnete de 25 de foi, în dublu exemplar și detașabile. Fiecare carnet este numerotat. Foile sunt numerotate de la 1 la 25. Coperta carnetului trebuie să fie conformă modelului din anexa II. Statele membre iau toate măsurile necesare pentru a adapta aceste cerințe la prelucrarea computerizată a foilor de parcurs.
      Articolul 2
      (1)   Carnetul prevăzut la articolul 1 se eliberează pe numele operatorului de transport și nu este transmisibil.
      (2)   Foaia de parcurs se completează cu litere lizibile și indelebile, în dublu exemplar, fie de către operatorul de transport, fie de către șofer, pentru fiecare călătorie, înaintea plecării. Ea este valabilă pentru întreaga călătorie.
      (3)   Originalul foii de parcurs se detașează din carnet și se păstrează la bordul vehiculului pe durata întregii călătorii la care se referă. O copie se păstrează la sediul operatorului de transport.
      (4)   Operatorul de transport este responsabil pentru păstrarea foilor de parcurs.
      Articolul 3
      În cazul unui serviciu ocazional internațional furnizat de un grup de operatori de transport care acționează în contul aceluiași contractant, serviciu care poate include o legătură pe traseu cu un alt operator de transport din același grup, originalul foii de parcurs trebuie păstrat în vehiculul care prestează serviciul. Câte o copie a foii de parcurs se păstrează la sediul fiecărui operator de transport.
      Articolul 4
      (1)   Copiile foilor de parcurs folosite ca documente de control pentru operațiuni de cabotaj sub formă de servicii ocazionale prevăzute la articolul 15 litera (b) din Regulamentul (CE) nr. 1073/2009 trebuie înapoiate de către operatorul de transport autorității sau agenției competente din statul membru de stabilire, în conformitate cu procedurile ce urmează a fi stabilite de către acea autoritate sau agenție.
      (2)   În cazul operațiunilor de cabotaj sub formă de servicii regulate speciale în conformitate cu articolul 15 litera (a) din Regulamentul (CE) nr. 1073/2009, foaia de parcurs prevăzută în anexa I la prezentul regulament se completează sub forma unei declarații lunare și se înapoiază de către operatorul de transport autorității sau agenției competente din statul membru de stabilire, în conformitate cu procedurile ce urmează a fi prevăzute de autoritatea sau agenția respectivă.
      Articolul 5
      Foaia de parcurs îl împuternicește pe deținător, pe durata unui serviciu ocazional internațional, să efectueze excursii locale într-un alt stat membru decât cel în care este stabilit operatorul de transport, în condițiile prevăzute la articolul 13 al doilea paragraf din Regulamentul (CE) nr. 1073/2009. Excursiile locale se înscriu în foile de parcurs înainte de plecarea vehiculului în excursia în cauză. Originalul foii de parcurs se păstrează la bordul vehiculului pe durata excursiei locale.
      Articolul 6
      Documentul de control trebuie prezentat la cerere oricărui agent autorizat de control.
      SECȚIUNEA II
      AUTORIZAȚII
      Articolul 7
      (1)   Cererile pentru autorizații de servicii regulate și servicii regulate speciale supuse autorizării trebuie să fie conforme modelului din anexa III.
      (2)   Cererile de autorizare trebuie să conțină următoarele informații:
      
                  (a)
               
               
                  graficul de circulație;
               
            
                  (b)
               
               
                  tarifele practicate;
               
            
                  (c)
               
               
                  o copie conformă a licenței comunitare pentru transportul internațional de persoane cu autocarul și autobuzul contra cost, prevăzută la articolul 4 din Regulamentul (CE) nr. 1073/2009;
               
            
                  (d)
               
               
                  informații referitoare la tipul și volumul serviciului pe care solicitantul plănuiește să îl furnizeze, în cazul unei cereri de a crea un serviciu, sau care a fost furnizat, în cazul unei cereri pentru reînnoirea unei autorizații;
               
            
                  (e)
               
               
                  o hartă la o scară potrivită pe care să fie marcate traseul și punctele de oprire unde sunt îmbarcați sau debarcați pasagerii;
               
            
                  (f)
               
               
                  graficul de conducere, pentru a permite verificarea respectării prevederilor legislației Uniunii cu privire la perioadele de conducere și de odihnă.
               
            (3)   Solicitanții oferă orice alte informații pe care le consideră relevante sau care sunt cerute de către autoritatea emitentă în sprijinul cererii lor.
      Articolul 8
      (1)   Autorizațiile trebuie să fie conforme modelului din anexa IV.
      (2)   Fiecare vehicul care prestează un serviciu supus autorizării trebuie să aibă la bord o autorizație sau o copie certificată de către autoritatea emitentă.
      (3)   Perioada maximă de valabilitate a autorizațiilor este de cinci ani.
      SECȚIUNEA III
      CERTIFICATE
      Articolul 9
      (1)   Certificatele pentru operațiunile de transport în cont propriu definite la articolul 2 punctul 5 din Regulamentul (CE) nr. 1073/2009 trebuie să fie conforme modelului din anexa V la prezentul regulament.
      (2)   Întreprinderile care solicită un certificat furnizează autorității emitente o dovadă sau o asigurare că au fost îndeplinite condițiile prevăzute la articolul 2 punctul 5 din Regulamentul (CE) nr. 1073/2009.
      (3)   Fiecare vehicul care efectuează un serviciu supus unui sistem de certificare păstrează la bord pe durata călătoriei un certificat sau copia conformă a acestuia, care trebuie prezentat(ă) la cerere oricărui agent autorizat de control.
      (4)   Perioada maximă de valabilitate a certificatelor este de cinci ani.
      SECȚIUNEA IV
      COMUNICAREA DATELOR STATISTICE
      Articolul 10
      Datele privind operațiunile de cabotaj menționate la articolul 28 alineatul (2) din Regulamentul (CE) nr. 1073/2009 se comunică sub formă de tabel, în conformitate cu modelul din anexa VI la prezentul regulament.
      SECȚIUNEA V
      DISPOZIȚII TRANZITORII ȘI FINALE
      Articolul 11
      (1)   Statele membre pot autoriza utilizarea stocurilor existente de foi de parcurs, cereri de autorizare, autorizații și certificate întocmite în conformitate cu Regulamentul (CE) nr. 2121/98 până la 31 decembrie 2015.
      (2)   Celelalte state membre trebuie să accepte foile de parcurs și cererile de autorizare pe teritoriul lor până la 31 decembrie 2015.
      (3)   Autorizațiile și certificatele întocmite în conformitate cu Regulamentul (CE) nr. 2121/98 și emise înainte de 31 decembrie 2015 vor rămâne valabile până la data lor de expirare.
      Articolul 12
      Regulamentul (CE) nr. 2121/98 se abrogă.
      Articolul 13
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 9 aprilie 2014.
         
            
               Pentru Comisie
            
            
               Președintele
            
            José Manuel BARROSO
         
      
      
         (1)  JO L 300, 14.11.2009, p. 88.
      
         (2)  JO L 268, 3.10.1998, p. 10.
      
         ANEXA I
         
            
         Textul imaginii
         
            FOAIE DE PARCURS – MODEL nr. … din carnetul nr. …
            [Culoare Pantone 358 (verde deschis) sau cât mai aproape posibil de această culoare, format DIN A4 hârtie nestratificată]
            SERVICII OCAZIONALE INTERNAȚIONALE și OPERAȚIUNI DE CABOTAJ SUB FORMĂ DE SERVICI I OCAZIONALE
            (Fiecare rubrică poate fi suplimentată, dacă este necesar, pe o foaie separată)
            1
            Numărul de înmatriculare al autocarului
            Locul, data și semnătura operatorului de transport
            2
            Operator de transport și, după caz, subcontractant sau grup de operatori
            1.
            2.
            3.
            3
            Numele șoferului (șoferilor)
            1.
            2.
            3.
            4
            Organizația sau persoana responsabilă pentru serviciul ocazional
            1. 3.
            2. 4.
            5
            Tipul serviciului
            Serviciu ocazional internațional
            Operațiune de cabotaj sub formă de serviciu ocazional
            Operațiuni de cabotaj sub formă de servicii regulate speciale – declarație lunară
            Luna Anul
            6
            Locul de plecare al serviciului: Țara:
            Locul de destinație al serviciului: Țara::
            7
            Parcurs
            Rută/Etape zilnice și/sau
            puncte de îmbarcare sau debarcare a pasagerilor
            număr de
            pasageri
            gol
            (a se marca cu X)
            Km planificați
            Date
            de la
            la
            8
            Puncte de legătură, dacă există, cu un alt operator de transport din același grup
            Număr de pasageri debarcați
            Destinația finală a pasagerilor debarcați
            Destinația finală a pasagerilor debarcați
            9
            Excursii locale
            Data
            Km planificați
            Locul de plecare
            Locul excursiei
            Nr. de pasageri
            10
            Modificări neprevăzute
         
      
      
         ANEXA II
         
            
         Textul imaginii
         
            Copertă
            (Format DIN A4 hârtie nestratificată de 100 g/m2 sau mai mult)
            Se redactează în limba sau limbile oficiale sau în una din limbile oficiale ale statului membru de stabilire al operatorului de transport
            STATUL EMITENT
            Autoritatea competentă
            Semn distinctiv internațional (1)
            CARNET nr. …
            de foi de parcurs:
            (a) pentru servicii ocazionale internaționale cu autocarul și autobuzul între statele membre, emis în conformitate cu prevederile Regulamentului (CE) nr. 1073/2009;
            (b) pentru operațiuni de cabotaj sub formă de servicii ocazionale efectuate în alt stat membru decât cel în care este stabilit operatorul de transport, emis în conformitate cu prevederile Regulamentului (CE) nr. 1073/2009.
            către:
            (Numele și prenumele sau denumirea operatorului de transport)
            (Adresa completă, numărul de telefon și de fax)
            (Locul și data emiterii)
            (Semnătura și ștampila autorității sau agenției emitente)
            (1) Austria (A), Belgia (B), Bulgaria (BG), Croația (HR), Cipru (CY), Republica Cehă (CZ), Danemarca (DK), Estonia (EST), Finlanda (FIN), Franța (F), Germania (D), Grecia (GR), Irlanda (IRL), Italia (I), Letonia (LV), Lituania (LT), Luxemburg (L), Ungaria (H), Malta (M), Țările de Jos (NL), Polonia (PL), Portugalia (P), România (RO), Slovacia (SK), Slovenia (SLO), Spania (E), Suedia (S), Regatul Unit (UK).
         
         
            
         Textul imaginii
         
            (A doua pagină)
            Se redactează în limba sau limbile oficiale sau în una din limbile oficiale ale statului membru de stabilire al operatorului de transport
            AVIZ IMPORTANT
            A. DISPOZIȚII GENERALE
            1. Articolul 12 alineatul (1), articolul 5 alineatul (3) al doilea paragraf și articolul 17 alineatul (1) din Regulamentul (CE) nr. 1073/2009 prevăd că serviciile ocazionale se efectuează în baza unui document de control (foaie de parcurs detașată din carnetul de foi de parcurs eliberat unui operator de transport).
            2. Articolul 2 punctul 4 din Regulamentul (CE) nr. 1073/2009 definește serviciile ocazionale ca servicii „care nu corespund definiției de servicii regulate, inclusiv serviciile regulate speciale, și a căror caracteristică principală este faptul că transportă grupuri de persoane constituite la inițiativa clienților sau chiar a operatorului de transport”.
            Serviciile regulate sunt definite la articolul 2 punctul 2 din Regulamentul (CE) nr. 1073/2009 ca fiind „serviciile care asigură transportul de persoane la intervale stabilite pe trasee stabilite, persoanele fiind îmbarcate și debarcate la puncte de oprire prestabilite”. Serviciile regulate sunt deschise tuturor, fiind supuse, după caz, rezervării obligatorii.
            Caracterul regulat al serviciului nu este afectat de nicio ajustare a condițiilor de operare a serviciului.
            Serviciile care, indiferent de cine sunt organizate, asigură transportul unor categorii precizate de persoane cu excluderea altor persoane sunt considerate servicii regulate. Aceste servicii sunt denumite „servicii regulate speciale” și includ:
            (a) transportul lucrătorilor între domiciliu și locul de muncă;
            (b) transportul elevilor și al studenților spre și dinspre instituția de învățământ. Faptul că un serviciu special poate fi adaptat la nevoile utilizatorilor nu afectează clasificarea sa ca serviciu regulat.
            3. Foaia de parcurs este valabilă pentru întreaga călătorie.
            4. Licența comunitară și foaia de parcurs dau dreptul deținătorului să desfășoare:
            (i) servicii ocazionale internaționale cu autocarul și autobuzul între două sau mai multe state membre;
            (ii) operațiuni de cabotaj sub formă de servicii ocazionale în alt stat membru decât cel în care este stabilit operatorul de transport.
            5. Foaia de parcurs trebuie completată în două exemplare, fie de către operatorul de transport, fie de către șofer, în aintea începerii fiecărui serviciu. Copia foii de parcurs rămâne la întreprindere. Șoferul păstrează originalul la bordul vehiculului pe durata întregii călătorii și îl prezintă la cerere agenților de control.
            6. Șoferul înapoiază foaia de parcurs întreprinderii care a emis-o la finalul cursei în cauză. Operatorul de transport este responsabil de păstrarea documentelor. Acestea se completează în mod lizibil și indelebil.
         
         
            
         Textul imaginii
         
            (A treia pagină)
            B. DISPOZIȚII SPECIFICE SERVICIILOR OCAZIONALE INTERNAȚIONALE
            1. Articolul 5 alineatul (3) al doilea paragraf din Regulamentul (CE) nr. 1073/2009 prevede că organizarea unor servicii paralele sau temporare comparabile cu serviciile regulate existente și care deservesc același public ca acestea din urmă este supusă autorizării.
            2. În cadrul serviciilor ocazionale internaționale, operatorii de transport pot efectua excursii locale într-un alt stat membru decât cel în care sunt stabiliți. Aceste servicii sunt destinate persoanelor nerezidente transportate anterior de către același operator de transport în cadrul unui serviciu ocazional internațional. Transportul se efectuează cu același vehicul sau cu un alt vehicul aparținând aceluiași operator de transport sau grup de operatori de transport.
            3. În cazul excursiilor locale, foaia de parcurs se completează înainte de plecarea vehiculului în excursia respectivă.
            4. În cazul unui serviciu ocazional internațional operat de către un grup de operatori de transport care acționează în contul aceluiași client și putând să implice o legătură pe traseu cu un alt operator de transport din același grup, originalul foii de parcurs trebuie păstrat în vehiculul care efectuează serviciul. Câte o copie a foii de parcurs trebuie păstrată la sediul fiecărui operator de transport implicat.
            C. DISPOZIȚII SPECIFICE OPERAȚIUNILOR DE CABOTAJ SUB FORMĂ DE SERVICII OCAZIONALE
            1. Sub rezerva dispozițiilor contrare din legislația Uniunii, operațiunile de cabotaj sub formă de servicii ocazionale se desfășoară în conformitate cu actele cu putere de lege și actele administrative în vigoare în statul membru gazdă în ceea ce privește:
            (i) condițiile care guvernează contractul de transport;
            (ii) masele și dimensiunile vehiculelor rutiere;
            (iii) cerințele referitoare la transportul anumitor categorii de persoane, și anume elevi, copii și persoane cu mobilitate redusă;
            (iv) perioadele de conducere și de odihnă;
            (v) taxa pe valoarea adăugată (TVA) pentru serviciile de transport. În acest domeniu, Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (1), în special articolul 48, coroborat cu articolele 193 și 194, se aplică serviciilor menționate la articolul 1 din Regulamentul (CE) nr. 1073/2009.
            2. Standardele tehnice de construcție și echipare pe care trebuie să le îndeplinească vehiculele folosite pentru desfășurarea operațiunilor de transport de cabotaj sunt cele stabilite pentru vehiculele puse în circulație în transportul internațional.
            3. Statele membre aplică operatorilor de transport nerezidenți dispozițiile naționale menționate la punctele 1 și 2 de mai sus în aceleași condiții cu cele impuse operatorilor de transport stabiliți în statul membru gazdă, astfel încât să se prevină orice discriminare pe motive de naționalitate sau loc de stabilire.
            4. În cazul operațiunilor de cabotaj sub formă de servicii ocazionale, foile de parcurs se înapoiază de către operatorul de transport autorității sau organismului competent din statul membru de stabilire, în conformitate cu procedurile prevăzute de autoritatea sau organismul respectiv (2).
            5. În cazul operațiunilor de cabotaj sub formă de servicii regulate speciale, foile de parcurs se completează sub forma unei declarații lunare și se înapoiază de către operatorul de transport autorității sau organismului competent din statul membru de stabilire, în conformitate cu procedurile prevăzute de autoritatea sau organismul respectiv.
            (1) OJ L 347, 11.12.2006, p. 1.
            (2) Autoritățile competente ale statelor membre pot completa punctul 4 cu personalul agenției responsabile pentru colectarea foilor de parcurs și cu procedura de transmitere a informațiilor.
         
      
      
         ANEXA III
         
            
         Textul imaginii
         
            Copertă
            (Format DIN A4 hârtie nestratificată
            Se redactează în limba sau limbile oficiale sau în una din limbile oficiale ale statului membru de stabilire al operatorului de transport
            CERERE (1):
            DE ÎNCEPERE A UNUI SERVICIU REGULAT
            DE ÎNCEPERE A UNUI SERVICIU REGULAT SPECIAL (2)
            DE REÎNNOIRE A AUTORIZAȚIEI PENTRU UN SERVICIU (3)
            DE MODIFICARE A CONDIȚIILOR UNUI SERVICIU AUTORIZAT (3)
            desfășurat cu autocarul și autobuzul între statele membre în conformitate cu Regulamentul (CE) nr. 1073/2009
            către:
            (Autoritatea competentă)
            1. Numele și prenumele sau denumirea, adresa, numărul de telefon, de fax și/sau adresa de e-mail a solicitantului și, dacă este cazul, a operatorului de transport coordonator în cazul unei asociații de operatori):
            2. Serviciu (servicii) desfășurat(e) (1)
            de o întreprindere ca membru al unei asociații de operatori ca subcontractant
            3. Denumirile și adresele:
            Operatorului de transport, operatorului sau operatorilor asociați sau subcontractantului sau subcontractanților (4) (5)
            3.1 tel
            3.2 tel
            3.3 tel
            3.4 tel
            (1) Bifați sau completați, după caz.
            (2) Servicii regulate speciale neacoperite de un contract între organizator și operatorul de transport
            (3) În contextul articolului 9 din Regulamentul (CE) nr. 1073/2009.
            (4) A se indica în fiecare caz dacă este vorba de un membru al unei asociații sau de un subcontractant.
            (5) A se atașa lista, dacă este cazul..
         
         
            
         Textul imaginii
         
            (A doua pagină a cererii de autorizație sau de reînnoire a autorizației)
            4. În cazul unui serviciu regulat special:
            4.1 Categorie de pasageri
            5. Perioada de valabilitate a autorizației solicitată sau data până la care se va desfășura serviciul:
            6. Itinerarul principal al serviciului (a se sublinia punctele de îmbarcare a pasagerilor):
            7. Perioada de operare
            8. Frecvența (zilnic, săptămânal etc.)
            9. Tarife: Anexă atașată
            10. A se anexa graficul de conducere pentru a permite verificarea respectării prevederilor legislației comunitare referitoare la perioadele de conducere și de odihnă
            11. Numărul de autorizații sau de copii ale autorizațiilor solicitate (1)
            12. Informații suplimentare:
            13.
            (Locul și data)
            (Semnătura solicitantului)
            (1) Se atrage atenția solicitantului asupra faptului că, deoarece autorizația trebuie să fie păstrată la bordul vehiculului, numărul de autorizații pe care solicitantul trebuie să le dețină trebuie să corespundă numărului de vehicule necesare simultan pentru desfășurarea serviciului solicitat
         
         
            
         Textul imaginii
         
            (A treia pagină a cererii de autorizație sau de reînnoire a autorizație)
            AVIZ IMPORTANT
            1. Următoarele documente se anexează cererii, după caz:
            (a) graficul de circulație;
            (b) tarifele practicate;
            (c) o copie conformă a licenței comunitare pentru transportul rutier internațional de persoane contra cost, prevăzută la articolul 4 din Regulamentul (CE) nr. 1073/2009;
            (d) informații referitoare la tipul și volumul serviciului pe care solicitantul intenționează să îl furnizeze, în cazul unui nou serviciu, sau care a fost furnizat, în cazul reînnoirii autorizației;
            (e) o hartă la o scară potrivită pe care să fie marcate traseul și punctele de oprire unde sunt îmbarcați sau debarcați pasagerii;
            (f) graficul de conducere, pentru a permite verificarea respectării prevederilor legislației comunitare cu privire la perioadele de conducere și de odihnă.
            2. În sprijinul cererii lor, solicitanții furnizează orice informații suplimentare pe care le consideră relevante sau care le sunt cerute de către autoritatea emitentă.
            3. În conformitate cu articolul 5 din Regulamentul (CE) nr. 1073/2009, următoarele servicii sunt supuse autorizării:
            (a) serviciile regulate, care asigură transportul persoanelor la intervale specificate și pe rute specificate, persoanele fiind îmbarcate și debarcate la puncte de oprire prestabilite. Serviciile regulate sunt deschise tuturor, fiind supuse, după caz, rezervării obligatorii. Caracterul regulat al serviciului nu este afectat de nicio ajustare a condițiilor de operare a serviciului;
            (b) serviciile regulate speciale neacoperite de un contract între organizator și operatorul de transport. Serviciile care, indiferent de cine sunt organizate, asigură transportul unor categorii precizate de persoane cu excluderea altor persoane sunt considerate servicii regulate. Aceste servicii sunt denumite „servicii regulate speciale” și includ:
            (i) transportul lucrătorilor între domiciliu și locul de muncă;
            (ii) transportul elevilor și al studenților spre și dinspre instituția de învățământ.
            Faptul că un serviciu special poate fi adaptat la nevoile utilizatorilor nu afectează clasificarea sa ca serviciu regulat special.
            4. Cererea se înaintează autorității competente a statului membru de unde începe serviciul, respectiv unul dintre capetele de traseu.
            5. Perioada maximă de valabilitate a autorizației este de cinci ani.
         
      
      
         ANEXA IV
         
            
         Textul imaginii
         
            (Prima pagină a autorizației)
            [Culoare Pantone 182 (roz) sau cât mai aproape posibil de această culoare, format DIN A4 hârtie nestratificată de 100 g/m2 sau mai mult]
            Se redactează în limba sau limbile oficiale sau în una din limbile oficiale ale statului membru de stabilire al operatorului de transport
            STATUL EMITENT
            Autoritatea competentă
            Semn distinctiv internațional (1)
            AUTORIZAȚIA nr. …
            pentru un serviciu regulat (2)
            pentru un serviciu regulat special
            cu autocarul și autobuzul între statele membre în conformitate cu
            Capitolul III din Regulamentul (CE) nr. 1073/2009
            către:
            (Numele, prenumele sau denumirea operatorului de transport sau a operatorului de transport coordonator în cazul unei asociații de întreprinderi)
            Adresa:
            Tel., fax și/sau e-mail:
            Numele, adresa, numerele de telefon și fax și/sau adresele de e-mail ale asociaților sau ale membrilor asociației de întreprinderi și ale subcontractanților:
            (1)
            (2)
            (3)
            (4)
            (5)
            A se atașa lista, dacă este cazul.
            Data de expirare a autorizației:
            (Locul și data emiterii)
            (Semnătura și ștampila autorității sau agenției emitente)
            (1) Austria (A), Belgia (B), Bulgaria (BG), Croația (HR), Cipru (CY), Republica Cehă (CZ), Danemarca (DK), Estonia (EST), Finlanda (FIN), Franța (F), Germania (D), Grecia (GR), Irlanda (IRL), Italia (I), Letonia (LV), Lituania (LT), Luxemburg (L), Ungaria (H), Malta (M), Țările de Jos (NL), Polonia (PL), Portugalia (P), România (RO), Slovacia (SK), Slovenia (SLO), Spania (E), Suedia (S), Regatul Unit (UK).
            (2) A se șterge, după caz.
         
         
            
         Textul imaginii
         
            (A doua pagină a autorizației nr. )
            1. Traseu:
            (a) Locul de plecare:
            (b) Locul de destinație:
            (c) Itinerarul principal, având subliniate punctele de îmbarcare și debarcare a pasagerilor:
            2. Perioade de operare:
            3. Frecvență:
            4. Grafic de circulație:
            5. Serviciu regulat special:
            — Categoria de pasageri:
            6. Alte condiții sau prevederi speciale [de exemplu, operațiuni de cabotaj autorizate (1)]:
            (Ștampila și/sau semnătura autorității emitente)
            (1) Convenite de statul membru gazdă și comunicate autorității de autorizare, în termenul definit la articolul 8 alineatul (2) din Regulamentul (CE) nr. 1073/2009.
         
         
            
         Textul imaginii
         
            (A treia pagină a autorizației)
            Se redactează în limba sau limbile oficiale sau în una din limbile oficiale ale statului membru de stabilire al operatorului de transport
            AVIZ IMPORTANT
            1. Această autorizație este valabilă pentru întreaga cursă. Ea nu poate fi utilizată decât de partea sau părțile ale căror nume sunt indicate în cuprinsul său.
            2. Autorizația sau o copie conformă eliberată de autoritatea emitentă se păstrează la bordul vehiculului pe toată durata călătoriei și trebuie prezentată la cerere agenților de control.
            3. O copie conformă a licenței comunitare trebuie păstrată la bordul vehiculului.
         
      
      
         ANEXA V
         
            
         Textul imaginii
         
            (Prima pagină a certificatului)
            [Culoare Pantone 100 (galben) sau cât mai aproape posibil de această culoare, format DIN A4 hârtie nestratificată de 100 g/m2 sau mai mult]
            Se redactează în limba sau limbile oficiale sau în una din limbile oficiale ale statului membru de stabilire al operatorului de transport
            STATUL EMITENT:
            Autoritatea competentă
            Semn distinctiv internațional (1)
            CERTIFICAT
            emis pentru operațiunile de transport în cont propriu cu autocarul și autobuzul între statele membre în temeiul Regulamentului (CE) nr. 1073/2009
            (Parte care se completează de persoana fizică sau juridică care desfășoară operațiunile de transport în cont propriu)
            Subsemnatul
            responsabil pentru întreprinderea, organizația non-profit sau alta (a se descrie)
            (Numele și prenumele sau numele oficial, adresa completă)
            certific următoarele:
            — serviciul de transport furnizat este non-profit și necomercial;
            — transportul este doar o activitate auxiliară pentru persoana fizică sau juridică;
            — autocarul sau autobuzul cu numărul de înmatriculare … este proprietatea persoanei fizice sau juridice sau a fost obținut de către aceasta prin plăți eșalonate sau a făcut obiectul unui contract de leasing pe termen lung;
            — autocarul sau autobuzul va fi condus de către un membru al personalului persoanei fizice sau juridice subsemnate sau de către subsemnat în persoană sau de personal angajat de întreprindere sau pus la dispoziția acesteia în temeiul unei obligații contractuale.
            (Semnătura persoanei fizice sau a reprezentantului persoanei juridice)
            (Parte care se completează de autoritatea competentă)
            Acesta constituie un certificat în înțelesul articolului 5 alineatul (5) din Regulamentul (CE) nr. 1073/2009.
            (Perioada de valabilitate)
            (Locul și data emiterii)
            (Semnătura și ștampila autorității competente)
            (1) Austria (A), Belgia (B), Bulgaria (BG), Croația (HR), Cipru (CY), Republica Cehă (CZ), Danemarca (DK), Estonia (EST), Finlanda (FIN), Franța (F), Germania (D), Grecia (GR), Irlanda (IRL), Italia (I), Letonia (LV), Lituania (LT), Luxemburg (L), Ungaria (H), Malta (M), Țările de Jos (NL), Polonia (PL), Portugalia (P), România (RO), Slovacia (SK), Slovenia (SLO), Spania (E), Suedia (S), Regatul Unit (UK).
         
         
            
         Textul imaginii
         
            (A doua pagină a certificatului)
            Se redactează în limba sau limbile oficiale sau în una din limbile oficiale ale statului membru de stabilire al operatorului de transport
            DISPOZIȚII GENERALE
            1. Articolul 2 punctul 5 din Regulamentul (CE) nr. 1073/2009 prevede că „[operațiunile] de transport în cont propriu înseamnă operațiunile efectuate în scopuri necomerciale și non-profit de o persoană fizică sau juridică, în cazul în care:
            — activitatea de transport constituie numai o activitate auxiliară pentru persoana fizică sau juridică; și
            — vehiculele utilizate sunt proprietatea acelei persoane fizice sau juridice sau au fost achiziționate de persoana respectivă în rate sau au făcut obiectul unui contract de leasing pe termen lung și sunt conduse de un membru al echipei persoanei fizice sau juridice sau chiar de persoana fizică sau de membri ai personalului angajat sau pus la dispoziția întreprinderii în temeiul unei obligații contractuale”.
            2. Operatorii de transport în cont propriu sunt autorizați, în temeiul articolului 3 alineatul (2) din Regulamentul (CE) nr. 1073/2009, să desfășoare acest tip de operațiuni de transport fără discriminare pe bază de naționalitate sau loc de stabilire, în cazul în care aceștia:
            — sunt autorizați în statul membru de stabilire să efectueze transporturi cu autocarul și autobuzul în conformitate cu condițiile de acces la piață stabilite de legislația internă;
            — îndeplinesc cerințele juridice de siguranță rutieră în ceea ce privește conducătorii auto și autovehiculele prevăzute în legislația comunitară.
            3. Operațiunile de transport în cont propriu menționate la punctul 1 sunt supuse unui sistem de certificare.
            4. Certificatul dă dreptul titularului să efectueze operațiuni de transport internațional cu autocarul și autobuzul în cont propriu. Acesta este emis de către autoritatea competentă a statului membru unde este înmatriculat vehiculul și este valabil pentru întregul parcurs, inclusiv orice parcursuri de tranzit.
            5. Certificatul se completează cu litere indelebile, în trei exemplare, de către persoana fizică sau reprezentantul persoanei juridice care efectuează operațiunea și de către autoritatea competentă. O copie se păstrează de către administrație și alta de către persoana fizică sau juridică. Șoferul păstrează la bordul vehiculului originalul sau o copie conformă cu originalul pe întreaga durată a călătoriilor internaționale. Aceasta trebuie prezentată la cererea autorităților de control. Persoana fizică sau juridică, după caz, este responsabilă de păstrarea certificatelor.
            6. Perioada maximă de valabilitate a certificatului este de cinci ani.
         
      
      
         ANEXA VI
         
            
         Textul imaginii
         
            MODEL DE COMUNICARE
            menționat la articolul 28 alineatul (2) din Regulamentul (CE) nr. 1073/2009 din 21 octombrie 2009 privind normele comune pentru accesul la piața internațională a serviciilor de transport cu autocarul și autobuzul și de modificare a Regulamentului (CE) nr. 561/2006
            Numărul de autorizații emise pentru operațiunile de cabotaj sub formă de servicii regulate efectuate în (perioadă de 2 ani)
            în (numele statului membru gazdă)
            Țara în care este stabilit operatorul
            Numărul de autorizații emise
            B
            BG
            CZ
            DK
            D
            EST
            GR
            E
            F
            IRL
            HR
            I
            CY
            LV
            LT
            L
            H
            M
            NL
            A
            PL
            P
            RO
            SLO
            SK
            FIN
            S
            UK
            Total